[{"text_idx": "#000000", "text": "Tootekoodid EDIs \u2013 parim praktika"}, {"text_idx": "#000001", "text": "EDI on seda edukam, mida rohkem kasutada standardeid. Kindlasti on palju abi tootekoodide standardiseerimisest. Kui leppida enne EDI ka\u0308ivitamist kokku, milliseid tootekoode kaubandusdokumentides kasutatakse, o\u0303nnestub va\u0308ltida mitmeid hilisemaid probleeme."}, {"text_idx": "#000002", "text": "Vo\u0303iks arvata, et tootenimed on piisavalt selged, milleks veel tootekoodid? Kuigi nimetused on palju arusaadavamad, on need sageli pikad ja lohisevad. Pealegi on kauba nimetus nii tarnija kui ostja tarkvaraprogrammis harva ta\u0308pselt samasugune. Sellepa\u0308rast ei olegi toote nimi kauba arvuti poolt tuvastamiseks usaldusva\u0308a\u0308rne tunnus."}, {"text_idx": "#000003", "text": "Kodeerimine on tootele vo\u0303i teenusele selle kiireks tuvastamiseks kordumatu numbri ma\u0308a\u0308ramine. Parim tava on kasutada registreeritud tootekoode, nagu EAN, GTIN vo\u0303i UPCN, mis tagavad numbri kordumatuse. Neid standardseid numbreid saab esitada ka vo\u0308o\u0308tkoodidena. Vo\u0308o\u0308tkoodi saab omakorda elektrooniliselt ska\u0308nnida, mis muudab ho\u0303lpsamaks toodete ja\u0308lgimise, to\u0308o\u0308tlemise ja sa\u0308ilitamise."}, {"text_idx": "#000004", "text": "Parimate tulemuste saamiseks kasutage tarneahela automatiseerimiseks ja EDI to\u0303rgeteta kasutamiseks registreeritud tootekoode."}, {"text_idx": "#000005", "text": "Kasutusel on siiski ka muud tu\u0308u\u0308pi tootekoode. Vaatame neid la\u0308hemalt, selgitades plusse ja miinuseid."}, {"text_idx": "#000006", "text": "Paljud tarnijad/tootjad tuvastavad oma tooteid ettevo\u0303ttesiseste koodide ja\u0308rgi. Tarnijapoolsed koodid antakse toodetele tarnija laohaldussu\u0308steemis. Koodid kas genereeritakse su\u0308steemi poolt automaatselt vo\u0303i saab tootja ise neid ma\u0308a\u0308rata."}, {"text_idx": "#000007", "text": "Kui olete tootja/tarnija, la\u0308htuge tootekoodide puhul ja\u0308rgmistest parimatest tavadest:"}, {"text_idx": "#000008", "text": "igal tootel ja teenusel peab olema oma ainulaadne tootekood;\nerinevate omadustega (nt va\u0308rv, suurus) toodetel peaksid olema ka eraldi koodid;\nkasutage koodides ta\u0308htede asemel numbreid, va\u0308ltige erisu\u0308mboleid ja kirjavahema\u0308rke;"}, {"text_idx": "#000009", "text": "Enamiku jaemu\u0308u\u0308jate tarkvara ma\u0308a\u0308rab igale tootele automaatselt samuti sisemise koodi \u2013 jaemu\u0308u\u0308ja tootekoodi. Kui jaemu\u0308u\u0308ja ei kasuta automaatset genereerimist ja ma\u0308a\u0308rab tootekoode ise, siis kehtib sama parim praktika, mis tarnijapoolsete koodide puhul (vt eespool)."}, {"text_idx": "#000010", "text": "NB! Teise koodisu\u0308steemi loomine toodetele, millel juba on koodid (tarnija koodid ja enamasti ka GTIN-id), ei ole hea lahendus. Kuid jaemu\u0308u\u0308jate endi pakutavate toodete ja teenuste jaoks on sisemisi koode siiski vaja."}, {"text_idx": "#000011", "text": "Jaemu\u0308u\u0308jate tarkvarades on reeglina vo\u0303imalik kirjeldada mitut tootekoodi \u2013 lisaks sisemistele koodidele peaks alati lisama ka tarnijapoolsed tootekoodid. Parim tava on lisada ja kasutada peamiste koodidena GTIN-koode."}, {"text_idx": "#000012", "text": "Va\u0308ltige jaemu\u0308u\u0308ja sisekoodide kasutamist tellimustel ja arvetel"}, {"text_idx": "#000013", "text": "Kuigi toodetele ma\u0308a\u0308ravad automaatselt koode nii tarnijate kui ka jaemu\u0308u\u0308jate tarkvarad, on alati mo\u0303istlik eelistada tarnijapoolseid koode (ja parim tava on kasutada hoopis GTIN-e). Lisage oma tarkvaras tootekaardile alati tarnijakood ja GTIN. Kui teie tarkvara seda ei vo\u0303imalda, valige teine tarkvara."}, {"text_idx": "#000014", "text": "Igal jaemu\u0308u\u0308jal on sama kauba jaoks erinev oma sisemine tootekood. U\u0308he tarnija tooteid mu\u0308u\u0308vad aga mitmed jaeketid. Tarnija tarkvaras ei ole vo\u0303imalik tootekaardile lisada ko\u0303ikide ostjate tootekoode. Teisalt tarnib u\u0308hte konkreetset kaupa tavaliselt ainult u\u0308ks tarnija ja selle tarnija tootekoodi saab ho\u0303lpsasti lisada tootekaardile jaemu\u0308u\u0308ja tarkvaras.\nMuidugi saab tehniliselt tekitada tarnija-ostja kaubakoodide vastendusi, kas u\u0308hel vo\u0303i teisel poolel vo\u0303i EDI-operaatori poolt, kuid see on kulukas ja veaohtlik praktika. Pealegi lihtsalt va\u0308lditav, kasutades tarnijapoolseid koode vo\u0303i veelgi parem GTIN-koode."}, {"text_idx": "#000015", "text": "EDI toimib veatult, kui kasutate GTIN-koode."}, {"text_idx": "#000016", "text": "U\u0308leilmne parim praktika na\u0308eb ette toodete tuvastamiseks GTIN-koode \u2013 see on GS1 u\u0308le maailma kehtiv standard. GTIN ehk Global Trade Item Number ta\u0308hendabki u\u0308leilmset kaubaartikli numbrit ja on EAN-i (European Article Number) la\u0308hisugulane. GTIN-koode va\u0308ljastab rahvusvaheline standardiorganisatsioon GS1. Iga GTIN on kindlasti ainulaadne ja seega tootele parim vo\u0303imalik tunnuskood. Lisateavet saate lugeda eraldi blogipostitusest kuidas mo\u0303ista GTIN-tootekoode."}, {"text_idx": "#000017", "text": "Enne EDI juurutamist peavad ostja ja tarnija kokku leppima, milliseid tootekoode EDI dokumentides toodete tuvastamiseks kasutama asutakse. Sageli sisaldavad dokumendid mitut tootekoodi, kuna ko\u0303igi kaubaartiklite jaoks ei pruugi GTIN-koodi olla."}, {"text_idx": "#000018", "text": "Kui kaubanduspartner saadab teile mitut tootekoodi sisaldava EDI-dokumendi, vo\u0303iks teie tarkvara toodete tuvastamise ja\u0308rjekord olla ja\u0308rgmine:"}, {"text_idx": "#000019", "text": "Tarnija kood \u2013 see on tarnija kaup, seega on loogiline, et nemad ma\u0308a\u0308ravad tootekoodi (parem kui jaemu\u0308u\u0308ja koodi kasutamine)\nJaemu\u0308u\u0308ja poolne vo\u0303i mo\u0303ni muu kood \u2013 po\u0303hjustab sageli segadust ja vigu."}, {"text_idx": "#000020", "text": "Kui teie ettevo\u0303te kaalub tarneahela protsesside automatiseerimist, vo\u0303ib o\u0303iget tu\u0308u\u0308pi tootekoodi kasutamine muuta asjad oluliselt sujuvamaks. Ku\u0308lastage meie blogi, et saada lisateavet elektroonilise dokumendivahetuse ja EDI parimate praktikate kohta. Kui teil tekib ku\u0308simusi, vo\u0303tke meiega julgelt u\u0308hendust."}, {"text_idx": "#000021", "text": "EDI kaotas kitsaskohad Hesora tellimuste ka\u0308sitlemisel"}, {"text_idx": "#000022", "text": "Miks eelistada integreeritud EDI veebilahendusele?"}, {"text_idx": "#000023", "text": "EDI, EDI Supplier kliendilood, Kliendilood, Uudised"}]